CELEX: 62012CA0244
Language: sl
Date: 2013-03-21 00:00:00
Title: Zadeva C-244/12: Sodba Sodišča (peti senat) z dne 21. marca 2013 (predlog za sprejetje predhodne odločbe Verwaltungsgerichtshof – Avstrija) – Salzburger Flughafen GmbH proti Umweltsenat (Presoja vplivov nekaterih projektov na okolje — Direktiva 85/337/EGS — Člena 2(1) in 4(2) — Projekti iz Priloge II — Dela razširitve infrastrukture letališča — Preizkus na podlagi pragov ali meril — Člen 4(3) — Izbirna merila — Priloga III, točka 2(g) — Gosto naseljena območja)

1.6.2013   
            
            
               SL
            
            
               Uradni list Evropske unije
            
            
               C 156/15
            
         Sodba Sodišča (peti senat) z dne 21. marca 2013 (predlog za sprejetje predhodne odločbe Verwaltungsgerichtshof – Avstrija) – Salzburger Flughafen GmbH proti Umweltsenat
   (Zadeva C-244/12) (1)
   
   (Presoja vplivov nekaterih projektov na okolje - Direktiva 85/337/EGS - Člena 2(1) in 4(2) - Projekti iz Priloge II - Dela razširitve infrastrukture letališča - Preizkus na podlagi pragov ali meril - Člen 4(3) - Izbirna merila - Priloga III, točka 2(g) - Gosto naseljena območja)
   2013/C 156/23
   Jezik postopka: nemščina
   
      Predložitveno sodišče
   
   Verwaltungsgerichtshof
   
      Stranki v postopku v glavni stvari
   
   
      Tožeča stranka: Salzburger Flughafen GmbH
   
      Tožena stranka: Umweltsenat
   
      Ob udeležbi: Landesumweltanwaltschaft Salzburg, Bundesministerin für Verkehr, Innovation und Technologie
   
      Predmet
   
   Predlog za sprejetje predhodne odločbe – Verwaltungsgerichtshof – Razlaga Direktive Sveta z dne 27. junija 1985 o presoji vplivov nekaterih javnih in zasebnih projektov na okolje (85/337/EGS) (UL, posebna izdaja v slovenščini, poglavje 15, zvezek 1, str. 248), kakor je bila spremenjena z Direktivo Sveta 97/11/ES z dne 3. marca 1997 (UL, posebna izdaja v slovenščini, poglavje 15, zvezek 3, str. 151) – Projekti, za katere se opravi presoja – Razširitev letališča – Ureditev države članice, po kateri je treba opraviti presojo vpliva takega projekta na okolje le, če se število letov poveča za vsaj 20 000 na leto
   
      Izrek
   
   
               1.
            
            
               Člena 2(1) ter 4(2)(b) in (3) Direktive Sveta z dne 27. junija 1985 o presoji vplivov nekaterih javnih in zasebnih projektov na okolje (85/337/EGS), kakor je bila spremenjena z Direktivo Sveta 97/11/ES z dne 3. marca 1997, nasprotujeta nacionalni ureditvi, po kateri je presoja vplivov projektov na okolje, ki se nanašajo na spremembo infrastrukture letališča in spadajo v Prilogo II k tej direktivi, potrebna samo, če se lahko zaradi teh projektov število premikov v letalskem prometu poveča za vsaj 20 000 na leto.
            
         
               2.
            
            
               Kadar država članica na podlagi člena 4(2)(b) Direktive 85/337, kakor je bila spremenjena z Direktivo 97/11, glede projektov iz Priloge II k tej direktivi določi prag, kakršen je ta iz postopka v glavni stvari, ki ni skladen z obveznostmi iz členov 2(1) in 4(3) te direktive, imajo določbe členov 2(1) in 4(2)(a) in (3) navedene direktive neposredni učinek, kar pomeni, da morajo pristojni nacionalni organi zagotoviti, da se najprej preveri, ali zadevni projekti lahko pomembno vplivajo na okolje, in če je tako, da se nato opravi presoja takih vplivov.
            
         
      (1)  UL C 235, 4.8.2012.